Santa María de Bendones - Uiquipedia

# Santa María de Bendones

### De Uiquipedia

Imaxen:Frontal iglesia Santa María Bendones.jpg
Entrada de la ilesia na que se puen observar les celosíes
Imaxen:Lateral iglesia de Bendones.jpg
Visión dende la esquina noroeste col campanariu al fondu
Imaxen:Planta santa maria de bendones.jpg
Planta de la ilesia

La Ilesia de Santa María de Bendones (792-842) (coordenaes llatitú 43°20'9.79"N / llonxitú 5°48'22.84"W) ta allugada nel centru del pueblu de Bendones, parroquia perteneciente al conceyu d'Uviéu, ye una de les ayalgues del arte prerrománico asturianu. Foi declarada Monumentu Nacional n'avientu del añu 1958.

## [editar] Historia

La so construcción nun ta bien identificada nel tiempu ya que nun se conserva nengún documentu nel que quede espeyao l'añu de la so construcción. pero gracies al so estilu. podemos datala dientru de la estaya del reináu d'Alfonso II, pol so parecíu con otra obra prerrománica del conceyu d´'Uviéu como ye Santullano. Durante'l reináu d'Alfonso III atopamos la primer base documental del templu ya qu'esti documentu afita que Santa María de Bendones foi donada a la Catedral d'Uviéu por parte d'Alfonso III.

Durante la guerra civil sufrió graves y abondos daños que finaron con un incendiu nel añu 1936, colo que la ilesia quedó valtada parcialmente. La ilesia foi escaecida hasta 1954 cuando Joaquín Manzanares descubrió les sos ruines y se puso a trabayar, durante cuatru años, na so restauración embaxo la direición del arquiteutu Luis Menéndez Pidal.

## [editar] Arquiteutura

Santa María de Bendones aseméyase a Santullano. Tien planta rectangular. Tien un porticu triple formáu por arcos de mediu puntu, pilares y contrafuertes. Depues de cruzar pel porticu, baxamos a la nave, de menos altura. Tien al sur y al norte dos segmentos o capilles rectangulares. Na capilla mayor atópase l'ara prerrománica, segunda más vieya de les esistentes, depues de la de Santianes de Pravia. Na capilla sur atópase l'altar orixinal de la ilesia, y que tovía caltien restos de decoración pictórica. Nel esterior alcuentrase una torre-campanariu de forma rectangular, tamién vense celosíes reconstruíes les cuales allumen la nave central. El techu de la iglesia ta cubiertu de madera en tolos segmentos, quitando l'abside que ta fechu con una bóveda de cañón.

## [editar] Bibliografía

- La pintura mural en el Reino de Asturias en los siglos IX y X. Oviedo, 1999. Editorial Trea S.L. ISBN 84-923608-1-X
- Rutas del prerrománico en Asturias. Madrid, 1999. Editorial Jaguar ISBN 84-8996-032-1
- Prerrománico Asturiano. El arte de la monarquía Asturiana. Gijón, 1999. Editorial Trea ISBN 84-9517-839-7
- A la búsqueda del prerrománico olvidado (2 Tomos). Gijón, 1999. Autor: Francisco Monge Calleja ISBN 84-9313-500-3
- Guía del prerómanico: Visigodo, Asturiano, Mozárabe. Madrid, 2005. Editorial: Anaya

Retrieved from "http://ast.wikipedia.org../../../s/a/n/Santa_Mar%C3%ADa_de_Bendones_2270.html"

Categoría: Arquiteutura

##### Views

- Artículu
- Discusión
- Revisión actual

##### Buscar